stanford-oval/wikipedia huggingface dataset:
אתה הנחלת
זמן הפיוט ומחברו

יש פיוט אזהרות שמוכר לנו מכתבי יד של נוסח צרפת שנתחבר על ידי ר' אליהו הזקן, שהיה גיסו של רב האי גאון ותלמידו של רבינו גרשום; פיוט זה מצוטט מספר פעמים אצל בעלי התוספות. עד שנמצאו אזהרותיו המקוריות, היו שטעו לחשוב שהוא חיבר גם "אתה הנחלת"; ואכן, בכמה מחזורים נדפס בראש הפיוט "אזהרות דאליהו זכור לטוב".
אחרים סברו שהוא שייך לרבי אלעזר הקליר, מחברם של רוב הפיוטים המצויים בידינו, ורבים נוספים מביאים אותו כמיוחס לפייטן רבינו שמעון הגדול בן ר' יצחק. יש המייחסים אותו לרבינו שמעון ממאנש, פייטן צרפתי שחי במאה ה-9 בסביבות השנים ד'ת"ר-ד'תר"ן והיה מאבותיו של רבי שמעון הגדול.
למעשה, ברור כי הפיוט היה ידוע כבר בתקופת אחרוני הגאונים ונכתב קודם תקופתו של רס"ג, בן המאה ה-9; ישנם גם המקדימים את זמנו של המחבר למאה הששית. יונה פרנקל כתב כי הפיוט התחבר כנראה לאחר חתימת התלמוד הבבלי, אך קדם למאה התשיעית, בה חי בעל הלכות גדולות שהעתיק במניין המצוות שלו את לשון הפיוט. לפי תיארוך זה קדם זמן חיבורו של הפיוט בוודאות לתקופתם של רבינו שמעון הגדול ורבי אליהו הזקן. בנוסף, כנראה שהפיוט חובר בבבל והוא שייך לסוגת הפיוט הבבלי הקדום, ולפיכך לא ייתכן שמחברו הוא רבי אלעזר הקליר או לחלופין רבי שמעון ממאנש, אלא פייטן בבלי שזהותו אינה ידועה לנו. יש שהצביעו על ישיבת פומבדיתא כמקום חיבור הפיוט, בתקופתו של ר' יוסף בר אבא גאון, כלומר בשנים 814-816.
הערות שוליים

↑  יונה פרנקל, "מחזור שבועות", ירושלים תש"ס, עמ' לז במבוא.
↑  מחזור שד"ל, חלק א, דף קנו ע"ב (ליום טוב שני), מופיעה רק סדרת הא"ב הראשונה, אבל במחזור משנת ה'רמ"ו מופיע הפיוט בשלמותו.
↑  עיין פרנקל, יונה, מחזור <גולדשמידט> - שבועות, שבועות, באתר אוצר החכמה שדן אם הפיוט נכתב בבבל או בארץ ישראל, ומסיק מכמה לשונות בפיוט שיותר סביר שנכתב בבבל.
↑  ראו אצל פרנקל, מחזור לשבועות, מבוא, עמ' לו-לח.
↑  במבואו ל"מחזור שבועות", שם.
↑  כמובן, אפשר למנות בצורות שונות. לדוגמה, אפשר לפרש את הביטוי "עריות להפריש" כמתייחס ל-19 הלאווין שבפרשת העריות; בצורה זו חישב למשל ר' וולף היידנהיים את מניין המצוות שבפיוט.
↑  במבואו ל"מחזור שבועות", שם.
↑  בספרו "קונטרס תרי"ג", וינה תרל"ח.
↑  "תורה שלימה", כרך ט"ז עמ' 210-211.
↑  הוצאת "מקיצי נרדמים", ירושלים תשל"ט, דף קנ"ו.
↑  ראו תוספות תלמוד בבלי, מסכת נידה, דף ל', עמוד א' ותלמוד בבלי, מסכת יומא, דף ח', עמוד א'.
↑  החיד"א ב"שם הגדולים" ח"א ערך רבנו האי גאון, חידושי המהרד"ם על ספר המצוות לרמב"ם, שורש שלישי.
↑  לדוגמה, במחזור נוסח רומא, נדפס בבולוניה 1541.
↑  הרמ"א, בספרו "תורת העולה" חלק ג', פרק ל"ח.
↑  ר' וולף היידנהיים במחזורו לשבועות, הנובר תקי"ט, עמ' 10 ו-139, ר' שלום אלבק בהקדמתו לספר הראב"ן, וורשה תרס"ה, ר' ירוחם פישל פרלא (הגרי"פ) בהקדמתו לביאורו לספר המצוות לר' סעדיה גאון ועוד.
↑  ייתכן שהכוונה אינה למחוז מאנש אלא לחבל לה-מאן.
↑  סדר הדורות בשו"ת מהרש"ל סימן כ"ט, ועל פיו רי"א בן יעקב ב"אוצר הספרים", ערך "אזהרות"; ובהבנת דברי המהרש"ל הללו טעו הסוברים שר' שמעון הגדול עצמו כתבו.
↑  ראו יונה פרנקל במבואו שם, ושד"ל בעמ' כ"ד למבואו למחזור בני רומי, ליוורנו תרי"א.
↑  במבואו ל"מחזור שבועות", שם.
↑  פרנקל, שם.
↑  רשזח"ה, באיגרת ביקורת 2.
| חג השבועות |
| --- | --- | --- |
| רקע | יום המיוחס • שלושת ימי ההגבלה • מעמד הר סיני • עשרת הדיברות • לוחות הברית |  |
| תפילות ופיוטים | קריאת ההלל • אקדמות • יציב פתגם • כד יתבין ישראל • אזהרות • אתה הנחלת • עליונים ששו |  |
| מנהגים | אכילת מאכלי חלב ודבש • מגילת רות • תיקון ליל שבועות • חג המים |  |
| שונות | שמחת הרגלים • ביכורים • שתי הלחם • הצעת התורה לאומות |  |
חגי ישראל ומועדיו • שלוש רגלים
אתה חברה שלי (שיר)

"אַתָּה חֲבֵרָה שֶׁלִּי" הוא שיר מאת יונה וולך הנכלל בספר שיריה "מופע", שיצא לאור בשנת 1985 בהוצאת הקיבוץ המאוחד.
השיר

השיר הוא מונולוג שמשמיעה אישה באוזניו של גבר. כרבים משיריה של וולך, גם שיר זה עוסק בגלוי במיניות. העובדה שאין זו מיניות הטרוסקסואלית נרמזת בשם השיר (שהוא גם השורה הראשונה שלו), החורג מכללי הדקדוק העברי, ונאמרת במפורש במילות השיר:
הִיא אוּלַי לֹא יוֹדַעַת

וְאוּלַי גַּם לֹא תֵּדַע

שֶׁהִיא לֶסְבִּית שֶׁמַּעֲדִיפָה בַּחוּרִים

וְאַתָּה הוֹמוֹ שֶׁמַּעֲדִיף בַּחוּרוֹת

וְאַתָּה בַּחוּרָה

הִיא בָּחוּר
בספרה "מלאך האש: על שירת יונה וולך" מסבירה לילי רתוק את השיר כחלק משירתה המאוחרת של וולך, ה"קוראת תיגר על המוסכמות החברתיות, אשר מאשרות רק את מה שמקובל כגברי לחלוטין או כנשי לחלוטין". לדבריה, "השיר מציג את מצבם של אלה, שאינם מתאימים להבחנה בין גברי לנשי, אך מנסים להתכחש לכך ולהעמיד פנים של נורמליות על פי קנה המידה החברתי". הם נאלצים להתנכר לצורכיהם האותנטיים, והתוצאה של הזיוף היא ריקנות:
אֲבָל אַתֶּם לֹא מְדַבְּרִים עַל זֶה

מְנַהֲלִים חַיִּים מְמֻסָּדִים

"כְּמוֹ שֶׁצָּרִיךְ"

דּוֹמִים לְכָל הַחַיִּים הָאֲחֵרִים

אֲבָל רֵיקִים לְגַמְרֵי

רַק כְּלַפֵּי חוּץ

בְּלִי תְּכָנִים שֶׁאֵין

שֶׁאֵין
השיר נפתח בהגדרה שונה של הזהות המינית: "יֵשׁ לְךָ רֹאשׁ שֶׁל בַּחוּרָה"; כלומר בעוד הגדרת המין הקונבנציונלית מוכתבת על ידי איברי המין, מכריזה וולך כי הדבר הקובע אינו הביולוגיה אלא המנטליות:
הָרֵי הַמֹּחַ מַה שֶּׁמְּשַׁנֶּה

וְלֹא הַצּוּרָה הַגּוּפָנִית
השיר עוסק בחיפוש זהות וזהות מגדרית:
לְהִתְוַדֵּעַ לְמֶרְכָּזִיּוּת שֶׁל חַיִּים

לְאִישִׁיּוּת הַמִּתְהַוָּה מֵהֶרֶף לְהֶרֶף לְאִי הַמּוּדָעוּת שֶׁל עַצְמֵךְ

לְאִי יְדִיעַת מַהוּת עַצְמֵךְ בְּעַצְמְךָ

כְּשֶׁהַמַּהוּת הַמִּינִית הִיא הַמֶּרְכָּז שֶׁלָּהּ אֲבָל כְּאֹפִי לֹא כְּמִין
וולך מתארת בשיר את אלימות החברה כלפי אלה שהיא מגדירה כחריגים:
כִּי הַמַּהֻיּוֹת שֶׁלָּכֶם אֲחֵרוֹת

וְהֵן שׁוֹתְקוֹת וּמֻשְׁתָּקוֹת

וּמְצֻנְזָרוֹת
עוד מוסיפה לילי רתוק: "בשיר זה כמו בשירים אחרים, מדגישה וולך את החסר הלשוני בהגדרות של מיניות שונה, כדי להוקיע את עריצותה של תרבות שמנעה בדרך זו לגיטימציה מן האפשרויות המיניות להן התנגדה".
עיסוק במיניות מופיע גם בשירים נוספים של וולך ("משוררת ארוטית מאוד", תיאר אותה חוקר הספרות גבריאל מוקד).
הלחנה וביצוע

השיר הולחן על ידי ערן צור והושר בפיו במסגרת מופע מחווה לשיריה של יונה וולך שהעלה ב-1997. המופע (וכן אלבום שירי המופע) נקרא על שם השיר, והתארחו בו הזמרות רונה קינן, דנה אינטרנשיונל וקורין אלאל.
הפולמוס והסערות סביב השיר

בדומה לשירים נוספים של וולך (וביניהם "תפילין"), גם שיר זה עורר פולמוס עקב תכניו הבוטים.
בינואר 2010 התעוררה סערה נוספת: השמעת השיר בביצועו של צור במסגרת שיעור בתיכון רבין בכפר סבא, הובילה, בעקבות תלונה של הורים, לתגובתו של משרד החינוך, שהנחה את מנהלת בית הספר שלא ללמד שיר זה. מנהל אגף כוח אדם בהוראה במשרד החינוך, ציון שבת, ציין: "קראתי בעיון לא רב את 'יצירת הפאר' אותה מלמדת המורה לספרות. בלשון המעטה אומר שלא שמחתי לראות את הטקסט. אינני יודע האם המעשה שנעשה כאן על ידי המורה אכן חוקי או לא, הוא בוודאי חסר טעם ויש בו סטייה מהחומרים המקובלים מהמערכת". ראש עיריית כפר סבא יהודה בן חמו, מנהלת בית הספר ורבים מתלמידיו, וכן גורמים נוספים, יצאו להגנת המורה שהשמיעה את השיר.
עדנה רש, המורה שבכיתתה הושמע השיר, אמרה: "השיר 'אתה חברה שלי' של יונה וולך הוא לא שיר מיני. אנחנו משתמשים בו כדי לדבר עם התלמידים על רגשות, על זהות מינית וכאב. להוציא מהשיר רק את המלים הבוטות ולהתייחס אליו כאל טקסט גס ופרוורטי, זו טעות. זה גם מגוחך לטעון ש'הטרדתי מינית' בגלל השימוש בשיר. רק כאשר מלמדים את היצירות בלי פחד, מתוך חיבור עמוק אליהן ולעולם התלמידים, הן ייכנסו ללבבות התלמידים. אז יתרחש הקסם של הספרות".
לקריאה נוספת

Gilad Padva, "'Hey, Man, You're My Girlfriend!' Poetic Genderfuck and Queer Hebrew in Eran Zur's Performance of Yona Wallach's Lyrics", In Sheila Whiteley and Jennifer Rycenga (Eds.), Queering the Popular Pitch, Routledge, 2006, pp. 101-113
הערות שוליים

1 2  לילי רתוק, מלאך האש: על שירת יונה וולך, הקיבוץ המאוחד, 1997, עמ' –115
↑  גבריאל מוקד, ‏ארבעה משוררים: דברים על יהודה עמיחי, נתן זך, דוד אבידן ויונה וולך, סדרת אוניברסיטה משודרת, בהוצאת משרד הביטחון – ההוצאה לאור, 2006, עמ' 122
↑  ערן צור - משירי יונה וולך באתר "הבמה"
↑  אור קשתי, המורה שלימדה את שירי יונה וולך קיבלה שיעור באהבה מהתלמידים, באתר הארץ, 5 בפברואר 2010
↑  אירית מרק, ד"ר רמי אמיתי הודף הטענות נגד המורה לספרות מתיכון רבין: "זו טענה מתחסדת כאילו אסור להזכיר את המילים 'הומו' ו'לסבית' לבני נוער", מקומון כפר סבא, 2.2.2010
↑  אור קשתי, לאחר פסילת שירה של יונה וולך, מסתבר שתוכנית הלימודים כוללת יצירות יותר פרובוקטיביות, באתר הארץ, 8 בפברואר 2010
בארט ואן מרוויק

למברטוס "בארט" ואן מרוויק (בהולנדית: Bert van Marwijk; נולד ב-19 במאי 1952, בדוונטר, אוברייסל) הוא כדורגלן עבר ומאמן כדורגל הולנדי.
כשחקן ואן מרוויק שיחק 393 משחקים במסגרת ליגת העל ההולנדית, ואף הופיע פעם אחת במדי נבחרת הולנד.
כמאמן הצליח ואן מרוויק להביא את פורטונה סיטארד עד לגמר הגביע ההולנדי בשנת 1999. בשנת 2002 הוליך את פיינורד לזכייה בגביע אופ"א, לאחר ניצחון במשחק הגמר, 3-2 על בורוסיה דורטמונד. ביולי 2004 התמנה למאמנה של דורטמונד, והוחלף בפיינורד על ידי רוד חוליט. בדצמבר 2006 לאחר דשדוש של שנתיים במרכז טבלת הבונדסליגה פוטר ואן מרוויק מאימון הקבוצה.
ביוני 2007 חזר ואן מרוויק לפיינורד במטרה להחזיר אותה לצמרת הליגה. לצורך כך החזיר לקבוצה את ג'ובאני ואן ברונקהורסט ורכש את רוי מקאיי וטים דה קלר. חזרתו לקבוצה הייתה מוצלחת, מכיוון שעוד באותה העונה זכה ואן מרוויק עם פיינורד בגביע ההולנדי, אך קצרה. עוד לפני שתמה עונת 2007/2008 הוכרז כי ואן מרוויק יירש את מקומו של מרקו ואן באסטן כמאמן נבחרת הולנד בתום טורניר יורו 2008.
ואן מרוויק הדריך את נבחרת הולנד בטורניר גביע העולם 2010, בו הפסידה לנבחרת ספרד בגמר, 1-0 בהארכה משער של אנדרס אינייסטה.
הוביל את הנבחרת לטורניר מוקדמות יורו 2012 מוצלח, בו ניצחה הנבחרת ההולנדית את כל משחקיה והעפילה ליורו 2012 בפולין ואוקראינה.
ביורו עצמו הנבחרת נכשלה והפסידה את כל שלושת משחקיה, לגרמניה, דנמרק ופורטוגל, מה שהוביל את ואן מרוויק ב-28 ביוני 2012, להתפטר.
ב-24 בספטמבר 2013 מונה ואן מרוייק למאמן המבורג הגרמנית. הוא אימן במועדון ב-17 משחקים בלבד, ובפברואר 2014 פוטר לאחר רצף של שבעה הפסדי ליגה.
באוגוסט 2015 מונה למאמן ערב הסעודית כמאמן נבחרת ערב הסעודית הצליח ואן מרוויק להוביל את הנבחרת למונדיאל. הוא עזב את הנבחרת אחרי קמפיין מוקדמות המונדיאל .ב-25 בינואר 2018 מונה למאמן נבחרת אוסטרליה.
הערות שוליים

↑  ברט ואן מרוויק התפטר מאימון נבחרת הולנד, באתר ערוץ הספורט, 28 ביוני 2012
↑  Hamburg sack Bert van Marwijk after seventh straight league loss באתר ה-BBC
| נבחרת הולנד – מונדיאל 2010 (מקום שני) |
| --- | --- | --- |
|  1 סטקלנבורג •  2 ואן דר וויל •  3 הייטינחה •  4 מאתייסן •  5 ואן ברונקהורסט •  6 ואן בומל •  7 קאוט •  8 דה יונג •  9 ואן פרסי •  10 סניידר •   11 רובן •  12 בולחרוז • 13 אוייר •  14 דה זיוו • 15 בראפהייד • 16 וורם • 17 אלייה • 18 שארס • 19 באבל • 20 אפלאיי • 21 הונטלאר • 22 בוסקר • 23 ואן דר וארט • מאמן: ואן מרוויק |  1 סטקלנבורג •  2 ואן דר וויל •  3 הייטינחה •  4 מאתייסן •  5 ואן ברונקהורסט •  6 ואן בומל •  7 קאוט •  8 דה יונג •  9 ואן פרסי •  10 סניידר •   11 רובן •  12 בולחרוז • 13 אוייר •  14 דה זיוו • 15 בראפהייד • 16 וורם • 17 אלייה • 18 שארס • 19 באבל • 20 אפלאיי • 21 הונטלאר • 22 בוסקר • 23 ואן דר וארט • מאמן: ואן מרוויק | הולנד |
| נבחרת הולנד – יורו 2012 |
| --- | --- | --- |
|  1 סטקלנבורג •  2 ואן דר ויל •  3 הייטינחה •  4 מאתייסן •  5 בומה •  6 ואן בומל •  7 קאוט •  8 נ. דה יונג •  9 הונטלאר •  10 סניידר •   11 רובן •  12 וורם • 13 פלאר •  14 שארס • 15 וילמס • 16 ואן פרסי • 17 סטרוטמן • 18 ל. דה יונג • 19 נארסינג • 20 אפלאי • 21 בולחרוז • 22 קרול • 23 ואן דר וארט • מאמן: ואן מרוויק |  1 סטקלנבורג •  2 ואן דר ויל •  3 הייטינחה •  4 מאתייסן •  5 בומה •  6 ואן בומל •  7 קאוט •  8 נ. דה יונג •  9 הונטלאר •  10 סניידר •   11 רובן •  12 וורם • 13 פלאר •  14 שארס • 15 וילמס • 16 ואן פרסי • 17 סטרוטמן • 18 ל. דה יונג • 19 נארסינג • 20 אפלאי • 21 בולחרוז • 22 קרול • 23 ואן דר וארט • מאמן: ואן מרוויק | הולנד |
| נבחרת אוסטרליה – מונדיאל 2018 |
| --- | --- | --- |
|  1 ריאן •  2 דגנק •  3 מרדית' •  4 קייהיל •  5 מיליגן •  6 ג'ורמן •  7 לקי •  8 לואונגו •  9 יוריץ' •  10 קרוז •   11 נאבוט •  12 ג'ונס • 13 מוי •  14 מקלארן • 15 ידינאק • 16 בחיץ' • 17 ארזני • 18 ווקוביץ' • 19 ריסדון • 20 סיינסבורי • 21 פטראטוס • 22 אירוויין • 23 רוגיץ' • מאמן: ואן מרוויק |  1 ריאן •  2 דגנק •  3 מרדית' •  4 קייהיל •  5 מיליגן •  6 ג'ורמן •  7 לקי •  8 לואונגו •  9 יוריץ' •  10 קרוז •   11 נאבוט •  12 ג'ונס • 13 מוי •  14 מקלארן • 15 ידינאק • 16 בחיץ' • 17 ארזני • 18 ווקוביץ' • 19 ריסדון • 20 סיינסבורי • 21 פטראטוס • 22 אירוויין • 23 רוגיץ' • מאמן: ואן מרוויק | אוסטרליה |
| --- | --- |
בקרת זהויות :  GND: 1024207064  ISNI: 0000 0003 7842 1529  LCCN: nb2014001425  NTA: 273354167  VIAF: 256047717   WorldCat (עם VIAF): 256047717 
ערך זה הוא קצרמרבנושא כדורגלנים ובנושא מאמני כדורגל. אתם מוזמנים לתרום לוויקיפדיה ו.
בובת דאגה

בובות דאגה
בובת דאגה (בספרדית: muñeca quitapena) היא בובה קטנה וצבעונית המקובלת בגואטמלה.
לפי המסורת, שמקורה עוד בימי המאיה, יכול אדם (בדרך כלל ילד) שמתקשה להירדם בשל מחשבות על קשיי היום ודאגותיו, לספר לבובה על בעיותיו, ולהניח אותה מתחת לכרית. כך, יעסיקו הדאגות את הבובה במקומו, שנתו לא תופרע, ובבוקר לא תטריד עוד הבעיה את אותו אדם. לעיתים, מוציא ההורה את הבובה מתחת לכרית של הילד בעודו ישן, כדי לספק לילד בבוקר שלמחרת ראיה מוחשית להיעלמותה של הבעיה.
קיימות בובות בגדלים שונים ובאריזות שונות.
לפי המסורת, נהוג להיעזר בשש בובות, אחת לכל לילה במהלך השבוע.
לקריאה נוספת

לאן הולכות הדאגות בלילות - אנתוני בראון, תרגום: אירית ארב, הוצאת כנרת זמורה דביר, 2008
אריק גורדון

אריק אמברוז גורדון הבן (באנגלית: .Eric Ambrose Gordon, Jr; נולד ב-25 בדצמבר 1988) הוא כדורסלן אמריקאי המשחק בקבוצת פיניקס סאנס מליגת ה-NBA. גובהו של גורדון 1.91 מטרים, והוא משחק בעמדת הקלע. גורדון ידוע כשחקן בעל יכולת קליעה מצוינת מכל הטווחים, וכן כשחקן מועד לפציעות שמרבה להחמיץ משחקים.
תיכונים ומכללות

גורדון נולד וגדל בעיר אינדיאנפוליס, ובנעוריו נהג לשחק במגרשי הכדורסל של מתחם ה-JCC המקומי. נבחרת הכדורסל של התיכון בו למד, "נורת' סנטרל", הגיעה בשנת 2007 עד גמר טורניר התיכונים של אינדיאנה, בו הפסידה למרות יכולת מצוינת של גורדון. באותה עונה, האחרונה של גורדון בתיכון, העמיד השחקן ממוצעים של 29 נקודות, 6.2 ריבאונדים ו-3.3 אסיסטים למשחק. בסיום העונה הוכרז גורדון כ"שחקן התיכונים המצטיין של אינדיאנה" (Indiana's Mr. Basketball) וכן זומן להשתתף במשחק מקדונלד'ס אול-אמריקן.
בנובמבר 2005, במהלך שנתו השלישית בתיכון, נענה גורדון לחיזוריה של אוניברסיטת אילינוי וסיכם שישחק בשורותיה בתום לימודיו התיכוניים. עם זאת, כשנה לאחר מכן הודיע השחקן כי שינה את דעתו, והחליט ללמוד באוניברסיטת אינדיאנה. בעונת הפרשמן שלו במכללה קלע גורדון 20.9 נקודות למשחק, וזכה בפרס "הפרשמן המצטיין של מחוז ה-Big 10". באותה עונה קלע גורדון 669 נקודות בסך הכול, יותר מכל פרשמן אחר בתולדות אוניברסיטת אינדיאנה והמחוז כולו.
קריירה ב-NBA > לוס אנג'לס קליפרס

כבר בסיום עונתו הראשונה במכללה העמיד עצמו גורדון לבחירה בדראפט ה-NBA, והוא נבחר בבחירה השביעית בדראפט 2008 על ידי קבוצת לוס אנג'לס קליפרס. ב-23 בינואר 2009 קבע גורדון שיא מועדון לשחקן רוקי, כשקלע 41 נקודות בניצחון קבוצתו על אוקלהומה סיטי ת'אנדר. גורדון סיים את עונתו הראשונה ב-NBA כקלע השלישי בטיבו מבין הרוקיז בליגה, עם ממוצע של 16.1 נקודות למשחק. בסיום העונה נבחר גורדון לחמישיית הרוקיז השנייה של העונה וסיים במקום החמישי בהצבעה לפרס רוקי העונה.
בעונת 2009/2010 המשיך גורדון להציג יכולת טובה, ואף נבחר להשתתף במשחק הרוקיז ובתחרות ההטבעות במסגרת סוף-שבוע האולסטאר ב-NBA. הפריצה הגדולה בקריירה של גורדון הגיעה בעונת 2010/2011, בה הוביל את קלעי הקליפרס עם 22.3 נקודות למשחק, אך פציעות חוזרות בשורש כף היד הגבילו אותו ל-56 משחקים בלבד.
קריירה ב-NBA > ניו אורלינס הורנטס/פליקנס

בתחילת עונת 2011/2012 נשלח גורדון בטרייד לניו אורלינס הורנטס, יחד עם כריס קיימן ואל-פארוק אמינו, בתמורה לכוכב ההורנטס כריס פול. כבר במשחקו הראשון במדי ההורנטס, נגד פיניקס סאנס, כיכב גורדון כשקלע 20 נקודות, כולל סל ניצחון 4.2 שניות לסיום המשחק שנגמר בתוצאה 85-84. כעבור מספר משחקים נחבל גורדון בברכו ונזקק לניתוח ארתרוסקופיה שהשבית אותו עד לסיום העונה.
ביולי 2012, עם סיום העונה והחוזה של גורדון עם ההורנטס, חתם השחקן בפיניקס סאנס על הצעת חוזה ל-4 שנים, עבור 58 מיליון דולר. כעבור שלושה ימים השוו ההורנטס את ההצעה והשאירו את גורדון בניו אורלינס. בעונתו השנייה בקבוצה הוביל גורדון את קלעי ההורנטס עם 17 נקודות למשחק, אך הפציעה בברך המשיכה להפריע לו והגבילה אותו ל-42 משחקים בלבד. בעונות 2014 ו-2015 המשיך גורדון לשמש כקלע הפותח של הקבוצה, אך תרומתו נחלשה מעט (14.4 נקודות למשחק) ופציעות חוזרות בשתי ברכיו ובכתפו הגבילו אותו ל-64 ו-61 משחקים בעונה, בהתאמה.
קריירה ב-NBA > יוסטון רוקטס

לקראת עונת 2016/2017 חתם גורדון על חוזה לארבע עונות ביוסטון רוקטס, עבור כ-53 מיליון דולר. ב-16 בדצמבר 2016 קלע גורדון 7 שלשות בניצחון קבוצתו על ניו אורלינס פליקנס, ובכך עזר לרוקטס לקבוע שיא NBA של 24 שלשות במשחק בודד. בסוף שבוע האולסטאר 2017 זכה גורדון בתחרות השלשות, לאחר שגבר על קיירי אירווינג בסיבוב הגמר. את אותה עונה סיים עם 180 שלשות בסה"כ, אשר היוו שיא NBA לשחקן ספסל. בסיום עונת 2016/2017 זכה בתואר השחקן השישי של העונה, לאחר שקלע 16.2 נקודות בממוצע למשחק כשחקן ספסל. בפלייאוף 2018 העפיל עם הרוקטס לגמר המערב, בו הפסידו לגולדן סטייט ווריורס בתוצאה 3–4.
בספטמבר 2019 חתם גורדון על הארכת חוזה ביוסטון ל-4 עונות נוספות, החל מעונת 2020/2021, עבור כ-75.6 מיליון דולר.
קריירה ב-NBA > לוס אנג'לס קליפרס

בתשיעי לפברואר עבר גורדון בטרייד לקליפרס
נבחרת לאומית

ב-2010, השתתף גורדון באליפות העולם בכדורסל כשחקן נבחרת ארצות הברית שזכתה במדליית הזהב. הוא שותף בכל 9 המשחקים של נבחרתו בטורניר וסיים כקלע הרביעי בקבוצה עם 8.6 נקודות בממוצע למשחק.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007/2008 | אינדיאנה | 32 | 32 | 34.7 | 0.433 | 0.337 | 0.834 | 3.3 | 2.4 | 1.3 | 0.6 | 20.9 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | קליפרס | 78 | 65 | 34.3 | 0.456 | 0.389 | 0.854 | 2.6 | 2.8 | 1.0 | 0.4 | 16.1 |
| 2009/2010 | קליפרס | 62 | 60 | 36.0 | 0.449 | 0.371 | 0.742 | 2.6 | 3.0 | 1.1 | 0.2 | 16.9 |
| 2010/2011 | קליפרס | 56 | 56 | 37.7 | 0.450 | 0.364 | 0.825 | 2.9 | 4.4 | 1.3 | 0.3 | 22.3 |
| 2011/2012 | ניו אורלינס | 9 | 9 | 34.4 | 0.450 | 0.250 | 0.754 | 2.8 | 3.4 | 1.4 | 0.4 | 20.6 |
| 2012/2013 | ניו אורלינס | 42 | 40 | 30.1 | 0.402 | 0.324 | 0.842 | 1.8 | 3.3 | 1.1 | 0.2 | 17.0 |
| 2013/2014 | ניו אורלינס | 64 | 64 | 32.1 | 0.436 | 0.391 | 0.785 | 2.6 | 3.3 | 1.2 | 0.2 | 15.4 |
| 2014/2015 | ניו אורלינס | 61 | 60 | 33.1 | 0.411 | 0.448 | 0.805 | 2.6 | 3.8 | 0.8 | 0.2 | 13.4 |
| 2015/2016 | ניו אורלינס | 45 | 44 | 32.9 | 0.418 | 0.384 | 0.888 | 2.2 | 2.7 | 1.0 | 0.3 | 15.2 |
| 2016/2017 | יוסטון | 75 | 15 | 31.0 | 0.406 | 0.372 | 0.840 | 2.7 | 2.5 | 0.6 | 0.5 | 16.2 |
| 2017/2018 | יוסטון | 69 | 30 | 31.2 | 0.428 | 0.359 | 0.809 | 2.5 | 2.2 | 0.6 | 0.4 | 18.0 |
| 2018/2019 | יוסטון | 68 | 53 | 31.7 | 0.409 | 0.360 | 0.783 | 2.2 | 1.9 | 0.6 | 0.4 | 16.2 |
| 2019/2020 | יוסטון | 36 | 15 | 28.2 | 0.369 | 0.317 | 0.766 | 2.0 | 1.5 | 0.6 | 0.4 | 14.4 |
| 2020/2021 | יוסטון | 27 | 13 | 29.2 | 0.433 | 0.329 | 0.825 | 2.1 | 2.6 | 0.5 | 0.5 | 17.8 |
| 2021/2022 | יוסטון | 57 | 46 | 29.3 | 0.475 | 0.412 | 0.778 | 2.0 | 2.7 | 0.5 | 0.3 | 13.4 |
| 2022/2023 | יוסטון | 47 | 47 | 30.2 | 0.439 | 0.347 | 0.815 | 2.1 | 2.9 | 0.6 | 0.4 | 13.1 |
| 2022/2023 | קליפרס | 22 | 11 | 24.9 | 0.463 | 0.423 | 0.842 | 1.7 | 2.1 | 0.6 | 0.4 | 11.0 |
| קריירה |  | 818 | 628 | 32.1 | 0.429 | 0.371 | 0.811 | 2.4 | 2.8 | 0.8 | 0.3 | 16.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | ניו אורלינס | 4 | 4 | 35.8 | 0.438 | 0.406 | 0.833 | 2.5 | 3.8 | 0.5 | 0.5 | 18.5 |
| 2016/2017 | יוסטון | 11 | 2 | 32.5 | 0.421 | 0.386 | 0.722 | 3.9 | 2.0 | 0.7 | 0.5 | 12.9 |
| 2017/2018 | יוסטון | 17 | 2 | 32.3 | 0.380 | 0.331 | 0.836 | 2.6 | 1.6 | 0.6 | 0.5 | 15.4 |
| 2018/2019 | יוסטון | 11 | 11 | 37.3 | 0.447 | 0.400 | 0.857 | 2.5 | 1.3 | 0.6 | 1.0 | 17.8 |
| 2019/2020 | יוסטון | 12 | 12 | 34.2 | 0.409 | 0.322 | 0.875 | 2.7 | 3.0 | 0.8 | 0.6 | 17.3 |
| 2022/2023 | קליפרס | 5 | 5 | 29.8 | 0.409 | 0.345 | 0.833 | 1.4 | 2.6 | 0.6 | 0.4 | 10.2 |
| קריירה |  | 60 | 36 | 33.7 | 0.412 | 0.359 | 0.836 | 2.7 | 2.1 | 0.7 | 0.6 | 15.6 |
הערות שוליים

↑  גורדון חותם באוניברסיטת אינדיאנה, באתר usatoday.com
1 2  סטטיסטיקות הקריירה של גורדון, באתר draftexpress.com
↑  גורדון זוכה בפרס פרשמן העונה, באתר indystar.com
↑  רשימת הנבחרים בדראפט 2008, באתר nba.com
↑  סיכום המשחק בין הקליפרס לת'אנדר, באתר espn.com
↑  תוצאות ההצבעות לפרסי עונת 2008/09, באתר basketball-reference.com
↑  גורדון עובר בטרייד לניו אורלינס הורנטס, באתר nba.com
↑  סיכום המשחק בין ההורנטס לסאנס, באתר basketball-reference.com
↑  ההורנטס משווים את הצעת החוזה של הסאנס, באתר espn.com
↑  Rockets Sign Free Agents Ryan Anderson and Eric Gordon, באתר הרשמי של יוסטון רוקטס, 9 ביולי 2016
↑  Rockets make NBA-record 24 3-pointers, beat Pelicans 122-100, באתר ESPN‏, 17 בדצמבר 2016
↑  Harden's 33 points lead Rockets over Grizzlies, 123-108, באתר ESPN‏, 5 במרץ 2017
↑  ראסל ווסטברוק זכה ב-MVP, דריימונד גרין בשחקן ההגנה של העונה, באתר וואלה, 27 ביוני 2017
↑  גורדון מסכם על הארכת חוזה ביוסטון, באתר ה-NBA,‏ 4 בספטמבר 2019
↑  סיכום הטורניר של נבחרת ארצות הברית, באתר נבחרת ארצות הברית בכדורסל
| נבחרת ארצות הברית – אליפות העולם בכדורסל 2010 (מדליית זהב) |
| --- | --- | --- |
|  1  •  2  •  3  •  4 בילאפס •  5 דוראנט •  6 רוז •  7 וסטברוק •  8 גיי •  9 איגודלה •  10 גריינג'ר •   11 קרי •  12 גורדון • 13 לאב •  14 אודום • 15 צ'נדלר • מאמן: ששבסקי |  1  •  2  •  3  •  4 בילאפס •  5 דוראנט •  6 רוז •  7 וסטברוק •  8 גיי •  9 איגודלה •  10 גריינג'ר •   11 קרי •  12 גורדון • 13 לאב •  14 אודום • 15 צ'נדלר • מאמן: ששבסקי | ארצות הברית |
אקווריה

| --- | --- |

 לידה:  10 בפברואר 1996 (בן 28) וסט צ'סטר, ארצות הברית 
 שם לידה:  Giovanni Palandrani 
 מדינה:  ארצות הברית 
 מקום מגורים:  ברוקלין 
 השכלה:  המכון הטכנולוגי לאופנה  תיכון וסט צ'סטר הנדרסון 
 תקופת הפעילות:  מ-2014 
 www.ageofaquaria.com
 
אקווריה (באנגלית: Aquaria) הוא שם דמות הדראג של ג'יואבני פלנדראני (באנגלית: Giovanni Palandrani; נולד ב-12 בפברואר 1996). אקווריה זכתה בתואר "הדראג הבאה של אמריקה" בעונה העשירית של תוכנית הריאליטי המירוץ לדראג של רופול.
תחילת דרכה

פלנדראני נולד בווסט צ'סטר, פנסילבניה ומוצאו איטלקי. הוא למד ארבע שנים ריקוד והחל להתנסות בדראג בתיכון. הוא למד אופנת נשים במכון הטכנולוגי לאופנה בניו יורק.
קריירה

אקווריה היא בת הדראג של מנצחת העונה הרביעית של המירוץ לדראג, שרון נידלס. היא התחילה להופיע ב-2014 וב-2016 הופיע בגרסה האיטלקית למגזין ווג. ב-2018 הוכרזה כאחת המשתתפות בעונה העשירית של המרוץ לדראג. היא ניצחה בשלושה אתגרים והראשונה לנצח את שני האתגרים המרכזיים: הנשף ו-Snatch Game. אקווריה הוכתרה למנצחת ב-28 ביוני 2018 והיא המנצחת הצעירה ביותר בהיסטוריית התוכנית עד לשנת 2021 בה קריסטל ורסצ'ה זוכת המירוץ לדראג של רופול בריטניה עונה 3 זכתה בעודה בת 19 בלבד.
חיים אישיים

פלנדראני הוא הומוסקסואל המתגורר בברוקלין, ניו יורק.
הערות שוליים

↑  First Look - The Unauthorized Rusical - RuPaul's Drag Race (Video Clip) | VH1, VH1
↑  "Aquaria: The Unreal Housewife of New York". PAPER (באנגלית). 2018-04-05. נבדק ב-2018-08-23.
↑  Vadala, Nick. "West Chester-born drag queen Aquaria makes it to 'RuPaul's Drag Race' finale". www2.philly.com (באנגלית אמריקאית). נבדק ב-2018-08-23.
↑  Nast, Condé. "Aquaria Doesn't Need Drag Race To Become a Superstar". them. (באנגלית). נבדק ב-2018-08-23.
↑  "It's the age of Aquaria — and we're just along for the ride" (באנגלית). נבדק ב-2018-08-23.
↑  "'RuPaul's Drag Race' queens share their beauty secrets". New York Post (באנגלית אמריקאית). 2018-06-02. נבדק ב-2018-08-23.
↑  Baggs, Michael (2018-06-25). "Drag Race: Who should win season 10?". BBC News (באנגלית בריטית). נבדק ב-2018-08-23.
↑  "'RuPaul's Drag Race': Which queen will win Season 10? Who should?". USA TODAY (באנגלית). נבדק ב-2018-08-23.
| --- | --- |
בקרת זהויות :  MusicBrainz: 987b25da-e2e0-4455-ad9b-1ed23231b080